Belaris
Belaris arba Balaris (kan. ಬಳ್ಳಾರಿ  = Baḷāri, hind. बेल्लारी, IAST: Bellārī) – miestas pietų Indijoje, Karnatakoje, į šiaurę nuo Bangaloro, Dekano plokščiakalnyje. Rajono centras. Geležinkelių ir plentų mazgas. Prekyba medvilne centras. Metalo apdirbimo ir plieno gamybos, tekstilės, maisto (ryžių) pramonė. Veikia šiluminė elektrinė. Yra išlikusi miesto tvirtovė, keletas hinduistų šventyklų, miesto parkas, zoologijos sodas, muziejus. 70 km nuo Belario yra Hampio gyvenvietė su į UNESCO pasaulio pavedą įtrauktu šventyklų kompleksu.